blank '/> Εν Σώματι Υγιεί - Α.Σ. ΑμεΑ Βέροιας: Manager Ποδοσφαιριστών: Ας λύσουμε κάποιες απορίες..
Όλοι μας έχουμε στο μυαλό μας μια εικόνα μάνατζερ, ενός κουστουμαρισμένου κυρίου με ένα κινητό στο χέρι να μιλά συνέχεια και να κλείνει συμφωνίες εκατομμυρίων. Πάμε να μάθουμε κάποια πράγματα ακόμα για τον κόσμο των μάνατζερ:
Υπάρχουν μάνατζερ που λειτουργούν χωρίς να είναι πιστοποιημένοι στην ΕΠΟ. Γνωρίζουν τους προέδρους των ομάδων, κλείνουν μεταγραφές, αλλά δεν φαίνονται πουθενά. Ο κανονισμός λέει ότι τον παίκτη μπορεί να τον εκπροσωπεί μάνατζερ ή δικηγόρος. Οι μη διαπιστευμένοι μάνατζερ, είναι περίπου οι τριπλάσιοι από τους διαπιστευμένους. Αφού κλείσουν τη μεταγραφή, στέλνουν για να υπογράψει τα συμβόλαια ένας δικηγόρος ή ένας μάνατζερ από το εξωτερικό».
Πλέον και γυναίκες και μάλιστα καλλίγραμμες στο βωμό της εκπροσώπησης ποδοσφαιριστών. Αντιπροσωπευτική η περίπτωση της Άννα Μαρία Προντάν, η οποία είναι εκπρόσωπος του Μιρτσέα Μπορνέσκου της Καβάλας, έχει άδεια ατζέντη της FIFA, αλλά η ίδια προκαλεί περισσότερο ντόρο με τις γυμνές φωτογραφήσεις της. Όταν ακούς τη λέξη μάνατζερ ποδοσφαιριστών στο μυαλό σου έρχεται η εικόνα ενός καλοξυρισμένου (ή έστω με τριμαρισμένο μούσι) άνδρα που ιδρώνει μέσα στο (όχι απαραίτητα καλοραμμένο) κοστούμι του για να κλείσει συμφωνίες με ομάδες. Με γνώμονα πρωτίστως το κέρδος του πελάτη, άρα και το δικό του, και δευτερευόντως τα αθλητικά κριτήρια. Όμως, ο νέος τερματοφύλακας της Καβάλας, Μιρτσέα Μπορνέσκου, έχει επιλέξει εκπρόσωπο που διαφέρει. Γυναίκα. Με ταμπεραμέντο. Και πλούσιο… εσωτερικό κόσμο. Τον οποίο δεν διστάζει να επιδεικνύει δημόσια. Εντάξει, η Άννα Μαρία Προντάν, αναγνωρισμένη ατζέντης από τη FIFA, δεν έχει το χαρτοφυλάκιο του Ζόρζε Μέντες, αλλά ο Πορτογάλος μεγαλομάνατζερ δεν έχει ποτέ ελπίδα να φωτογραφηθεί για το Playboy; Η Άννα Μαρία είναι γνωστή μάνατζερ στην Ρουμανία και μάλιστα με πιστοποίηση της Fifa, αν και στον παγκόσμιο κατάλογο δεν πρόκειται να δείτε το όνομά της. Εκεί υπάρχει με το επίθετο του άντρα της, του Reghecampf.
Η 38χρονη, αλλά πάντα σέξι, Άννα Μαρία έχει σπουδάσει φιλολογία, έχει κάνει 15 χρόνια, ενώ για περίπου τρία χρόνια ασχολήθηκε και με την τηλεόραση. Ξεκίνησε από μία ποδοσφαιρική εκπομπή όπου σχολίαζε αγώνες, στην συνέχεια συμμετείχε στο πάνελ μία πρωινής εκπομπής και αμέσως μετά πήρε δικό της σόου στην ρουμανική tv. Επειδή όμως βαρέθηκε γρήγορα το γυαλί, αφοσιώθηκε στο ποδόσφαιρο. Η Άννα Μαρία ασχολείται ενεργά ως μάνατζερ από το 2008, ενώ παράλληλα είναι και πρόεδρος της ομάδας Σνάγκοφ, που αγωνίζεται στην δεύτερη κατηγορία της Ρουμανίας. Στο γραφείο της ανήκουν παίκτες όπως οι Μούτου και Ιορντάνκε, ενώ παλιότερα είχε μία δικαστική διαμάχη με τον Ντίκα, ο οποίος την… πάτησε στο συμβόλαιο που υπέγραψε και τις κατέβαλε 500.000 ευρώ, για έναν ειδικό όρο που υπήρχε για μεταγραφή του στο εξωτερικό.Η Προντάν έχει κάνει δύο γάμους και έχει τέσσερα παιδιά. Αρχικά παντρεύτηκε τον μπασκετμπολίστα Tiberiu Dumitrescu, με τον οποίο και απέκτησαν δύο κορίτσια, ενώ αργότερα και συγκεκριμένα το 2008 παντρεύτηκε τον παιδικό της έρωτα, ποδοσφαιριστή και νυν σύζυγο της, AurelianReghempf, με τον οποίο και απέκτησαν δύο αγόρια.
Πηγή: sportmanagementingreece.blogspot.gr